Daily Trading Strategy (บ่าย) – บล.ธนชาต
Daily Trading Strategy (บ่าย) - บล.ธนชาต
16 ธ.ค. 2559

SET เคลื่อนไหวในกรอบ 1,516-1,530 จุด…”ซื้อ” ESSO ต่อเนื่องจากเมื่อวาน
ดัชนี SET อยู่ที่ 1,524.83 จุด +5.18 จุด +0.34% ปริมาณซื้อขาย 20,447 ลบ.
 แนวรับ :          1,520 / 1,514          แนวต้าน :          1,530 / 1,545
 
สรุปทิศทางและแนวโน้มตลาด
Commodity plays แข็งแกร่งกว่าตลาด: การปรับสูงขึ้นของราคาน้ำมัน ส่งผลให้ราคาสินค้าโภคภัณฑ์ส่วนใหญ่ปรับสูงขึ้น รวมไปถึงราคายางส่งผลให้หุ้นกลุ่ม Commodity ทั้งน้ำมัน และยาง ปรับสูงขึ้นแข็งแกร่งกว่าตลาดในช่วงเช้าที่ผ่านมา แนะนำ “ซื้อ” STA เป้าหมายพื้นฐาน 27.0 บาท ได้รับผลดีจากการปรับสูงขึ้นของราคายางโดยตรง ขณะที่ภาพระยะกลาง-ยาว ยังชอบ Consumption + Infrastructure plays อย่าง BJC CPALL BEAUTY WORK PLANB (เป้าหมายพื้นฐาน 6.80 บาท คาดการณ์กำไรเติบโตเด่น +62% ในปี 2017 สูงเป็นอันดับ 2 ในกลุ่มรองจาก RS ขณะที่ทางเทคนิครอทะลุ 5.45/5.55 บาท จะมีเป้าหมายถัดไปที่ 5.90 บาท) และ CK ต่อไป
“ซื้อ” ESSO…ต่อเนื่องจากเมื่อวานนี้ ได้ผลดีจากค่าการกลั่นสูง และ PE ต่ำสุดในกลุ่ม: เรามีมุมมองที่ดีต่อแนวโน้มค่าการกลั่นในภูมิภาค จากความต้องการน้ำมันกลั่นที่เพิ่มขึ้นมากกว่ากำลังการผลิตน้ำมันกลั่นที่เพิ่มขึ้นในภูมิภาคนี้ หรือคาดการณ์ค่าการกลั่นที่ US$6.5/bbl ในปี 2017-19 ขณะที่ส่วนต่างระหว่างราคาน้ำมันดิบชนิดเบา-ราคาน้ำมันดิบชนิดหนัก (Crude premium) ที่ลดลงทำให้ต้นทุนการซื้อน้ำมันของ ESSO ดีขึ้น และเป็นปัจจัยบวกต่ออัตรากำไร แนะนำ “ซื้อ” ESSO ด้วยเป้าหมายพื้นฐาน 15.50 บาท ขณะที่ทางเทคนิคมีเป้าหมายระยะสั้นที่ 13.8 หรือถัดไปที่ 15.0 บาท
 
หุ้นที่น่าสนใจทางเทคนิค
SIS “ซื้อ” ราคาหุ้นดีดตัวขึ้นทะลุกรอบการพักฐานคู่ขนานขาขึ้น พร้อมปริมาณการซื้อขายสูงสนับสนุนต่อเนื่อง สอดคล้องกับเครื่องมือ DI+ และ MACD เป็นบวกชี้ขึ้น เป็นจังหวะซื้อเก็งกำไร มีแนวต้านแรกที่ 6.00 บาท และถัดไปที่ 6.20 บาท
PTL “ซื้อ” ราคาหุ้นดีดตัวขึ้นต่ออีกครั้งหลังพักตัวไม่หลุดเส้นค่าเฉลี่ยระยะสัปดาห์ พร้อมปริมาณการซื้อขายลดลงช่วงพักตัว สอดคล้องกับเครื่องมือ ADX ชี้ขึ้นและเส้นค่าเฉลี่ยทำ Golden Cross มีแนวต้านแรกที่ 15.70 บาท และถัดไปที่ 16.50 บาท